Complete the following phrase:  Az idény során maradt a csapatnál és továbbra is Felipe Nasr maradt a csapattársa. A szezon első időmérő edzésén Ausztráliában már a Q1-ben kiesett és végül a 16. időt érte el az új időmérős rendszer során. A kvalifikáció után Valtteri Bottas autójában váltót cseréltek, amiért 5 rajthelyes büntetést kapott, így Ericsson előrébb lépett a rajtrácson egy pozíciót. A futamon a piros zászlós megszakítás során a szerelők elkövettek egy szabálytalanságot, mivel a 15 másodperces jelzés után is dolgoztak még az autón. A svéd pilóta áthajtásos büntetést kapott, majd később, a 39. körben a jobb hátsó gumin észlelt vibráció miatt feladta a futamot.
Bahreinben a kvalifikáción a 17. időt érte el, majd a versenyt a 12. helyen fejezte be. Kínában az időmérő edzésen a 15. időt érte el, megelőzve csapattársát, aki mögötte végzett közvetlenül. A rajtnál történő nagy káoszban Romain Grosjeannal koccant, majd a 16. helyen ért célba egy kör hátránnyal. Oroszországban az időmérő edzésen az utolsó rajtkockát szerezte meg. A 24. körben Fernando Alonso megelőzte Ericssont, és ezzel vissza esett a svéd a 9. helyre. A versenyt a 14. helyen fejezte be Jolyon Palmer mögött.